Majoritatea ne gândim la Soare ca la un prieten.
Ajută plantele să crească,
ne încălzește,
și cui nu-i place să stea la plajă într-o zi însorită?
Dar cu toate calitățile sale,
prea mult soare poate să ne facă rău.
De aceea am inventat crema de protecție solară.
Rolul acesteia e să protejeze corpul
de razele ultraviolete ale soarelui,
care au câteva efecte dăunătoare,
cum ar fi arsurile solare,
îmbătrânirea,
și predispunerea la cancer de piele.
Aceste raze sunt separate
de lungimea diferită a undelor lor,
în tipuri ca UVA
și UVB,
care au diverse efecte asupra pielii,
datorită spectrelor de absorbție ale cromoforilor,
părțile moleculelor
responsabile pentru culoarea acestora.
Cei doi cromofori primari sunt hemoglobina,
care se găsește în globulele roșii,
și melanina, care dă pigment pielii.
Știm că razele UVB sunt răspunzătoare pentru arsurile pielii.
Rolul razelor UVA e mai puțin înțeles
și se pare că are efect
asupra răspunsului nostru la bronzare,
carcinogenezei
și îmbătrânirii.
Așadar, cum ne protejează ecranele solare de aceste raze?
Sunt două tipuri fundamentale de ecran solar,
blocanți fizici și chimici.
Blocanții fizici, ca oxidul de zinc
sau dioxidul de titan,
reflectă razele soarelui acționând ca o barieră fizică.
Dacă ați văzut salvamari cu nasul acoperit cu alb,
atunci știți cum arată asta.
Aceleași ingrediente sunt componente de bază
ale cremelor pentru iritații scutec,
la care scopul e tot de a crea o barieră fizică.
Istoric vorbind, acestea nu au fost întotdeauna ușor de aplicat
și erau vizibile pe piele,
dar noile formule au făcut totul mai puțin problematic.
Pe de altă parte, blocanții chimici
absorb razele soarelui.
Se deteriorează mai repede decât ecranele solare fizice
deoarece scade abilitatea lor de a absorbi razele.
În general, aceștia sunt mai transparenți
când sunt aplicați pe piele,
dar unii oameni au reacții alergice
la unele dintre chimicale.
Indiferent de tipul de ecran solar,
toate sunt supuse testării
pentru a determina factorul lor de protecție solară,
sau SPF.
În esență, acesta e o măsurare a protecției
pe care ecranul solar o oferă împotriva razelor UVB
înainte ca arsurile să apară.
Dar chiar dacă nu te arzi,
tot ai nevoie de ecran solar
deoarece, dacă nu cumva locuiești într-o peșteră,
nu ești imun la efectele soarelui.
E adevărat că oamenii cu pielea mai închisă la culoare
și cei care se bronzează ușor
au mai multă protecție împotriva arsurilor solare,
dar totuși sunt vulnerabili
la efectele UVA.
Copiii sub 6 luni,
pe de altă parte,
nu ar trebui să fie expuși la soare aproape deloc,
deoarece mecanismele lor de protecție
nu funcționează la întreaga capacitate,
iar pielea lor va absorbi
orice protecție solară aplicată pe ea.
Ecranele solare ne ajută să ne protejăm
împotriva celor 3 tipuri de cancer:
carcinom bazocelular,
carcinom celular scuamos,
și melanomul.
Zilnic, ADN-ul din celulele voastre
suferă mutații și erori
de care se ocupă în general
mecanismele din celule,
dar razele ultraviolete ale soarelui duc la mutații
pe care celulele s-ar putea să nu le poată contracara,
ducând la creștere necontrolată
și în cele din urmă la cancer de piele.
Cel mai înfricoșător
e ca în mod obișnuit nici măcar nu vezi că se întâmplă
decât când e prea târziu.
Dar dacă aceste riscuri concrete pentru sănătate
nu sunt suficiente să vă convingă să folosiți ecrane solare,
mai sunt și motive estetice.
Laolaltă cu fumatul,
răul provocat de soare e cauza principală a îmbătrânirii premature.
Foto-îmbătrânirea cauzată de expunerea cronică la soare
duce la o pierdere a elasticității pielii,
cu alte cuvinte, o face mult mai flască.
Uitați-vă la acest șofer de camion
a cărui parte stângă a fost expusă cronic la soare
și observați diferența.
E un aspect important.
Geamurile mașinilor blochează UVB, razele care provoacă arsuri,
dar nu și UVA, razele care îmbătrânesc.
E recomandabil să se utilizeze ecranele solare zilnic,
dar ar trebui să fiți mult mai atenți
înaintea expunerii prelungite la soare
sau când sunteți la plajă
sau în zăpadă,
deoarece reflexia apei și a gheții
amplifică razele soarelui.
În aceste cazuri, aplicați cam o uncie
cu 15-30 de minute înainte să ieșiți
și încă o dată la scurt timp după ce ieșiți.
După aceea, ar trebui să aplicați din nou tot la 2 sau 3 ore,
în special dacă înotați sau transpirați.
Altfel ar trebui să purtați îmbrăcăminte protectoare
cu factor de protecție împotriva ultravioletelor, sau UPF.
Stați la umbră,
de exemplu sub copaci sau umbrele,
și evitați expunerea la soare la orele „de vârf”
de la 10 a.m. până la 4 p.m.
Care e cel mai bun tip de ecran solar?
Fiecare are preferințele sale,
dar fiți atenți la următoarele aspecte:
spectru larg,
SPF de cel puțin 30,
și să fie rezistent la apă.
O cremă hidratantă ușoară cu SPF 30
ar fi bună pentru utilizare zilnică.
Aveți grijă dacă vă decideți să folosiți un spray.
E nevoie de câteva straturi pentru a acoperi eficient pielea,
la fel cum ai vopsi un perete cu spray
comparativ cu a-l vopsi cu pensula.
Așadar, bucurați-vă de soare,
dar faceți-o aplicând un ecran solar.